यही वजह है कि गांवों में सरकार के प्रति लगातार आक्रोश बढ़ रहा है। किसानों ने 22 जुलाई के लिए महापंचायत का एलान कर दिया है, जिसके लिए गांव-गांव लोग लामबंद हो रहे हैं। गांवों में बढ़ती आबादी को ध्यान में रखते हुए लाल डोरा बढ़ाने के लिए केंद्र की तत्कालीन संप्रग सरकार ने तेजेंद्र खन्ना समिति का गठन किया था। 13 मई, 2006 को समिति ने अपनी रिपोर्ट में ग्रामीण क्षेत्रों की बढ़ती आबादी और लाल डोरे की मौजूदा व्यवस्था को देखते हुए लाल डोरा बढ़ाने का सुझाव दिया।